Այսօր կայանալու է մրցաշարի բացման արարողությունը, իսկ վաղը՝ 1-ին տուրը: Վերջին՝ 13-րդ տուրը կայանալու է հունվարի 29-ին: Վերջին տարիներին ձեւավորված ավանդույթի համաձայն, 2 տուրեր լինելու են «արտագնա». հունվարի 19-ին նախատեսված 5-րդ տուրի պարտիաները անցկացվելու են Ռոտերդամի 51 հազարանոց «Ֆեյենորդ» ֆուտբոլային ստադիոնում, ընդ որում, սա կլինի առաջին դեպքը, երբ շախմատային պարտիաներ կխաղացվեն ֆուտբոլային ստադիոնում, իսկ հունվարի 25-ին կայանալիք 10-րդ տուրի պարտիաները կհյուրընկալի Հարլեմի ֆիլհարմոնիայի դահլիճը: Ավելացնեմ, որ պարտիաները սկսվելու են Երեւանի ժամանակով 16:30-ին: